cometadata/datacite-titles-descriptions-related-identifiers huggingface dataset:
DOI: 10.14457/cu.the.2014.490
title: การดัดแปรฟิล์มพอลิคาร์โปรแลกโตนด้วยโปรตีนผ่านการสร้างหมู่ฟังก์ชันด้วยพลาสมาและสารเชื่อมขวางคาร์โบไดไอไมด์

description: งานวิจัยนี้มีวัตถุประสงค์เพื่อศึกษาผลของการดัดแปรพื้นผิวฟิล์มพอลิคาร์โปรแลกโตน (Polycaprolactone, PCL) ด้วยพลาสมา โดยใช้ชุดอุปกรณ์กำเนิดพลาสมาโดยระบบไฟฟ้ากระแสสลับ ความถี่ 50 เฮิรตซ์ ของแก๊สอากาศ ร่วมกับการคอนจูเกตสารละลายโปรตีน โดยใช้สารคาร์โบไดไอไมด์ (1-ethyl-3-(3-dimethylaminopropyl)cabodiimides, EDC) เป็นสารเชื่อมขวาง ฟิล์ม PCL มีค่ามุมสัมผัสน้ำ 76.5 องศา และไม่มีหมู่ฟังก์ชันเอมีนปฐมภูมิและพันธะเอไมด์บนพื้นผิว หลังจากการดัดแปรด้วยพลาสมาอากาศมีการตรวจพบอะตอมของไนโตรเจน และสัดส่วนอะตอมของออกซิเจนต่อคาร์บอนบนพื้นผิวของฟิล์ม PCL เพิ่มขึ้น ชี้ให้เห็นว่าพลาสมาอากาศสร้างหมู่ฟังก์ชันที่มีไนโตรเจนและออกซิเจนเป็นองค์ประกอบบนพื้นผิวฟิล์ม PCL ซึ่งหมู่ฟังก์ชันเหล่านี้ (เอมีน หรือคาร์บอกซิล) จะถูกคอนจูเกตกับหมู่ฟังก์ชันของโปรตีน (เจลาตินชนิดเอ เจลาตินชนิดบี และคอลลาเจนไฮโดรไลเซส) ผ่านปฏิกิริยาการเชื่อมขวางด้วยคาร์โบไดไอไมด์ จากผลแสดงให้เห็นว่าค่ามุมสัมผัสน้ำ, ปริมาณหมู่เอมีนปฐมภูมิ และปริมาณพันธะเอไมด์ของฟิล์ม PCL ที่ผ่านการดัดแปรด้วยพลาสมาที่ระยะเวลา 15 วินาที ถึง 4 นาที และคอนจูเกตด้วยสารละลายเจลาตินชนิดเอ (ความเข้มข้น 2% โดยน้ำหนัก) เป็น 54.1-61.8 องศา, 1.3-2.8 ไมโครกรัมต่อตารางเซนติเมตร และ 13.28-24.06% ตามลำดับ การเพิ่มขึ้นของความชอบน้ำ และการตรวจพบหมู่เอมีนปฐมภูมิ และพันธะเอไมด์บนฟิล์ม PCL ที่ผ่านการดัดแปรด้วยพลาสมา และเชื่อมขวางด้วยคาร์โบไดไอไมด์ พิสูจน์ว่าการคอนจูเกตเจลาตินชนิดเอบนฟิล์ม PCL ประสบความสำเร็จ ฟิล์ม PCL ที่ผ่านการดัดแปรด้วยพลาสมาเป็นเวลา 1 นาที และคอนจูเกตเจลาตินชนิดเอพบปริมาณพันธะเอ-ไมด์สูงที่สุด ดังนั้น ระยะเวลาการดัดแปรด้วยพลาสมา 1 นาที จึงถูกใช้ในการศึกษาอิทธิพลของชนิดและความเข้มข้นของสารละลายโปรตีน ฟิล์ม PCL ที่ผ่านการดัดแปรด้วยพลาสมาเป็นเวลา 1 นาที และคอนจูเกตด้วยเจ-ลาตินชนิดเอ เจลาตินชนิดบี และคอลลาเจนไฮโดรไลเซสที่ความเข้มข้น 0.2, 1 และ 2% โดยน้ำหนัก มีค่ามุมสัมผัสน้ำ และปริมาณพันธะเอไมด์ใกล้เคียงกัน ผลความเข้ากันได้ทางชีวภาพของฟิล์ม PCL และฟิล์ม PCL ที่ผ่านการดัดแปรด้วยพลาสมา และการคอนจูเกตโปรตีน (ความเข้มข้น 1% โดยน้ำหนัก) ด้วยเซลล์ผิวหนังหนู (L929) แสดงให้เห็นว่าเปอร์เซ็นต์การยึดเกาะของเซลล์บนฟิล์ม PCL ที่ผ่านการดัดแปรเพิ่มขึ้นอย่างมีนัยสำคัญเมื่อเปรียบเทียบกับบนฟิล์ม PCL ที่ไม่ผ่านการดัดแปร พื้นที่การแผ่ของเซลล์ที่ยึดเกาะบนฟิล์ม PCL ที่ผ่านการดัดแปรมากกว่าของเซลล์บนฟิล์ม PCL เมื่อเปรียบเทียบฟิล์ม PCL ที่ผ่านการดัดแปรด้วยโปรตีนต่างชนิดกัน พบว่าเปอร์เซ็นต์การยึดเกาะของเซลล์บนฟิล์ม PCL ที่ผ่านการดัดแปรด้วยโปรตีนทั้งสามชนิดไม่มีความแตกต่างอย่างมีนัยสำคัญ แต่เซลล์บนฟิล์ม PCL ที่ผ่านการดัดแปรด้วยเจลาตินชนิดเอ และเจลาตินชนิดบีมีพื้นที่การแผ่มากกว่าเซลล์บนฟิล์ม PCL ที่ผ่านการดัดแปรด้วยคอลลาเจนไฮโดรไลเซส ทั้งนี้น่าจะเป็นเพราะโปรตีนทั้งสามเป็นอนุพันธ์ของคอลลาเจน ซึ่งทราบกันว่าช่วยสนับสนุนการเติบโตของเซลล์
DOI: 10.14457/cu.the.2014.491
title: การวิเคราะห์จำนวนรถขนส่งสินค้าของตัวเองภายใต้ความไม่แน่นอน

description: งานวิจัยนี้มีวัตถุประสงค์เพื่อหาจำนวนรถขนส่งสินค้าของตัวเองที่เหมาะสม ภายใต้สภาวะความไม่แน่นอนของปริมาณความต้องการขนส่งสินค้า ซึ่งใช้ข้อมูลการขนส่งสินค้าจากบริษัทสิ่งพิมพ์ขนาดใหญ่ ที่มีการขนส่งสินค้าโดยใช้รถขนส่งสินค้าของตัวเองและการจ้างรถขนส่งสินค้าภายนอก โดยในงานวิจัยนี้ได้ใช้โปรแกรม Spreadsheet ในการจำลองสถานการณ์การขนส่งสินค้าของบริษัทตัวอย่าง โดยจะแบ่งได้เป็น 4 ส่วนคือ (1) การจำลองความต้องการขนส่งสินค้าในแต่ละวัน (2) การประมาณจำนวนรถขนส่งสินค้าที่ต้องใช้ในแต่ละวัน ซึ่งในงานวิจัยนี้ได้ทำการสร้างสมการที่ใช้ในการประมาณด้วยวิธีการวิเคราะห์ถดถอยเชิงพหุ (Multiple regression) โดยจะประมาณจากตัวแปร 2 ตัว คือ จำนวนสินค้าที่ต้องทำการขนส่ง และ ระยะทางระหว่างลูกค้า (3) การประมาณต้นทุนการขนส่งสินค้าซึ่งประกอบไปด้วยต้นทุนจากรถขนส่งสินค้าของตัวเองและต้นทุนจากการจ้างรถขนส่งสินค้าภายนอก และ (4) การวิเคราะห์หาจำนวนรถขนส่งสินค้าของตัวเองที่เหมาะสมภายใต้ความไม่แน่นอนของปริมาณความต้องการขนส่งสินค้า ด้วยวิธีการวิเคราะห์ความไว (Sensitivity Analysis)
DOI: 10.14457/cu.the.2014.492
title: การศึกษาความสัมพันธ์ระหว่างความขรุขระผิวชิ้นงานกับแรงตัดในกระบวนการเจียระไน

description: วัตถุประสงค์ของงานวิจัยนี้คือการศึกษาความสัมพันธ์ของความขรุขระผิวชิ้นงานที่เกิดขึ้นขณะเจียระไนกับแรงตัด สำหรับเหล็กกล้าคาร์บอน S50C ด้วยหินเจียระไน ชนิดอะลูมิเนียมออกไซด์ เส้นผ่านศูนย์กลาง 18 เซนติเมตร หนา 1.6 เซนติเมตร โดยการใช้อัตราส่วนแรงตัดในการพิจารณาความสัมพันธ์ ซึ่งในงานวิจัยนี้จะใช้สมการเอ็กซ์โปเนนเชียล 4 ตัวแปร สำหรับการพยากรณ์ค่าความขรุขระผิว ประกอบด้วย ความเร็วรอบ 3,300 และ 6,600 รอบต่อนาที, อัตราการป้อนตัด 55, 44, 33 และ 22 มิลลิเมตรต่อนาที, ความลึกตัด 0.005, 0.01 และ 0.015 มิลลิเมตร และอัตราส่วนแรงตัดสถิตที่เกิดขึ้นในขณะตัด อัตราส่วนแรงตัดที่ถูกนำมาใช้ในการพยากรณ์เนื่องจากขนาดแรงตัดอาจเปลี่ยนแปลงไปตามเงื่อนไขการตัด ดังนั้นการใช้อัตราส่วนแรงตัดจะทำให้สามารถพยากรณ์ค่าความขรุขระผิวได้ไม่ว่าเงื่อนไขการตัดจะเปลี่ยนแปลงไป ผลจากการทดลองพบว่าค่าความขรุขระผิวชิ้นงานจะมีแนวโน้มลดลงเมื่อค่าอัตราส่วนแรงตัดสูงขึ้น จึงสามารถนำค่าอัตราส่วนแรงตัดมาใช้ในการทำนายความเรียบผิวได้ การวิเคราะห์สมการถดถอยพหูคูณถูกนำมาใช้ในการสร้างแบบจำลองที่ใช้ในการพยากรณ์ค่าความขรุขระผิวชิ้นงานในขณะตัดที่ระดับความเชื่อมั่น 95% โดยการยืนยันผลการทดลองที่เงื่อนไขการตัดใหม่เพื่อตรวจสอบความแม่นยำของแบบจำลองพบว่าแบบจำลองที่พัฒนาขึ้นสามารถพยากรณ์ค่าได้อย่างแม่นยำโดยค่าความแม่นยำของการพยากรณ์ค่าความขรุขระผิวเฉลี่ยเท่ากับ 95.66% และ ความขรุขระผิวสูงสุดเท่ากับ 94.32%
DOI: 10.14457/cu.the.2014.715
title: สตรีกับการประกอบสร้างอัตลักษณ์สิงคโปร์ในวรรณกรรมของนักเขียนสตรีสิงคโปร์เชื้อสายจีน

description: วิทยานิพนธ์เรื่องสตรีกับการประกอบสร้างอัตลักษณ์สิงคโปร์ในวรรณกรรมของนักเขียนสตรีสิงคโปร์เชื้อสายจีนมีวัตถุประสงค์สองประการคือ ประการแรก เพื่อวิเคราะห์บทบาทของนักเขียนสตรีกับการประกอบสร้างอัตลักษณ์สิงคโปร์ในวรรณกรรมของนักเขียนสตรีเชื้อสายจีนสามคนคือ แคทเทอรีน ลิม สเตลลา กง และซูเฉิน คริสทีน ลิม ประการที่สอง เพื่อศึกษาความเปลี่ยนแปลงของบริบทสังคม วัฒนธรรม และนโยบายรัฐของสิงคโปร์ที่สัมพันธ์กับการประกอบสร้างอัตลักษณ์ดังกล่าว ผลการวิจัยสรุปได้ว่า นักเขียนสตรีทั้งสามเป็นนักเขียนสตรีเปอรานากันที่ได้รับการศึกษาแบบอังกฤษและนับถือคริสต์ศาสนา วรรณกรรมของนักเขียนสตรีกลุ่มนี้มีพัฒนาการสัมพันธ์กับการประกอบสร้างประวัติศาสตร์ชาติสิงคโปร์ตั้งแต่ยุคก่อร่างสร้างชาติ ปีค.ศ.1965-ค.ศ.1988 จนถึงยุคพหุวัฒนธรรมนิยมโลกาภิวัตน์ ปีค.ศ.1989-ค.ศ. 2014 กระบวนการประกอบสร้างอัตลักษณ์สิงคโปร์ในวรรณกรรมของนักเขียนสตรีกลุ่มนี้มีความหลากหลายและเลื่อนไหลตามพัฒนาการประวัติศาสตร์ชาติสิงคโปร์ รวมทั้งวิพากษ์ความย้อนแย้งของนโยบายรัฐด้านการเมือง เศรษฐกิจ สังคมและวัฒนธรรม ในยุคก่อร่างสร้างชาติ นักเขียนทั้งสามสนับสนุนนโยบายรัฐที่เชิดชูความเป็นจีนด้วยการหวนกลับไปหารากเหง้าวัฒนธรรมจีนในรูปแบบต่างกัน แคทเทอรีน ลิมนำเสนอวัฒนธรรมชาวจีนฮกเกี้ยน สเตลลา กงกล่าวถึงการปรับตัวของชาวจีนอพยพในบริบทอาณานิคมและวัฒนธรรมพันทางของเปอรานากัน ส่วนซูเฉิน คริสทีน ลิมนำเสนอความหลากหลายของเผ่าพันธุ์ชาวจีนอพยพและชุมชนพหุชาติพันธุ์ ในยุคพหุวัฒนธรรมนิยมโลกาภิวัตน์ นักเขียนสตรีทั้งสามวิพากษ์นโยบายรัฐที่มุ่งความเป็นเลิศว่าทำให้สิงคโปร์เป็นรัฐเลิศแต่ไร้สุข และวิพากษ์นโยบายพหุวัฒนธรรมของรัฐว่าไร้ความเสมอภาค รวมถึงนำเสนอความย้อนแย้งของนโยบายรัฐทางด้านการเมืองที่ยังคงเป็นเผด็จการ ระบบเศรษฐกิจแบบทุนนิยมเต็มรูปแบบ นโยบายรัฐที่สร้างความเหลื่อมล้ำทางเพศวิถี และสังคมพหุวัฒนธรรมที่ชาวจีนยังคงเป็นใหญ่
DOI: 10.14457/cu.the.2014.716
title: นโยบายของไทยในยุครัฐบาล พ.ต.ท.ทักษิณ ชินวัตร ต่อชนกลุ่มน้อยของเมียนมาร์

description: งานวิจัยนี้มีวัตถุประสงค์ เพื่อวิเคราะห์จุดมุ่งหมายการใช้นโยบายเศรษฐกิจนำความมั่นคงของรัฐบาล พ.ต.ท. ทักษิณ ชินวัตร ต่อรัฐบาลทหารเมียนมาร์ และชนกลุ่มน้อยของเมียนมาร์ ปัจจัยที่ส่งผลต่อนโยบายรัฐบาล พ.ต.ท. ทักษิณ ต่อชนกลุ่มน้อยตามแนวชายแดน เหตุผลที่รัฐบาล พ.ต.ท. ทักษิณ ยังคงรักษาความสัมพันธ์กับชนกลุ่มน้อยบางกลุ่มที่เป็นปฏิปักษ์ต่อรัฐบาลเมียนมาร์ และปัจจัยชนกลุ่มน้อยส่งผลกระทบอย่างไร ต่อความสัมพันธ์ไทย-เมียนมาร์ โดยใช้วิธีการวิจัยเชิงคุณภาพ นำเสนอแบบการวิเคราะห์เชิงพรรณนา โดยศึกษาจากเอกสารทางวิชาการทั้งในและต่างประเทศที่เกี่ยวข้องกับนโยบายต่างประเทศของไทยต่อรัฐบาลทหารเมียนมาร์ และชนกลุ่มน้อย ตั้งแต่ช่วงสงครามเย็นมาจนถึงยุครัฐบาล พ.ต.ท. ทักษิณ ชินวัตร ผลการวิจัยได้ค้นพบว่า การใช้แนวทางเศรษฐกิจนำความมั่นคงของรัฐบาล พ.ต.ท. ทักษิณ ชินวัตร ต่อรัฐบาลทหาร และชนกลุ่มน้อยของเมียนมาร์ ก่อให้เกิดความขัดแย้งกันในเชิงนโยบายและปฏิบัติของฝ่ายไทย นโยบายต่างประเทศของรัฐบาลต่อเมียนมาร์ มีเป้าหมายที่ต้องการรื้อฟื้นและกระชับความสัมพันธ์อันดีกับเมียนมาร์ ตามนโยบายเศรษฐกิจของรัฐบาล แต่สถานการณ์ความขัดแย้งบนพื้นที่ชายแดนไทย-เมียนมาร์ ทางภาคเหนือของไทย การดำเนินยุทธศาสตร์ทางความมั่นคงของกองทัพที่เลือกใช้แนวทางการทหารและดำเนินนโยบายกันชน ด้วยการสนับสนุนกองกำลังไทยใหญ่ SSA(Shan State Army) ที่เป็นปฏิปักษ์กับรัฐบาลทหารเมียนมาร์ สร้างความไม่พอใจต่อรัฐบาล SPDC (State Peace and Development Council) เป็นอย่างมาก ความสัมพันธ์ระหว่างไทย-เมียนมาร์ ตกอยู่ในภาวะวิกฤติ แนวทางของกองทัพจึงไม่สนองตอบกับนโยบายของรัฐบาล จน พ.ต.ท. ทักษิณ ได้ออกมาประกาศยกเลิกนโยบายกันชนและเข้าแทรกแซงกองทัพ เพื่อยุติความขัดแย้ง แต่ในทางปฏิบัติ รัฐบาลไทยยังให้การสนับสนุนกองกำลังไทยใหญ่อย่างไม่เปิดเผย เพื่อต่อต้านภัยคุกคามจากยาเสพติดที่มาจากแหล่งผลิตของกลุ่มว้าแดง UWSA (the United Wa State Army) พันธมิตรของรัฐบาลทหารเมียนมาร์ การดำเนินนโยบายกันชนอย่างไม่เปิดเผย จึงคงทำให้ความสัมพันธ์ระหว่างรัฐบาลไทย-เมียนมาร์ โดยเฉพาะในทางเศรษฐกิจ เป็นไปตามเป้าหมายที่รัฐบาลคาดไว้
DOI: 10.14457/cu.the.2014.717
title: อิทธิพลของการเลือกตั้งทั่วไปต่อการเลือกตั้งระดับท้องถิ่นในภาคเหนือตอนบนของประเทศไทย : ศึกษากรณีจังหวัดแพร่

description: วิทยานิพนธ์ฉบับนี้มีวัตถุประสงค์เพื่อการศึกษาอยู่ 3 ประการ คือ ประการแรก เพื่อดูอิทธิพลการเลือกตั้งทั่วไปต่อการเลือกตั้งในระดับท้องถิ่นของภาคเหนือตอนบนของประเทศไทยภายหลังการชนะการเลือกตั้งอย่างท่วมท้นของพรรคไทยรักไทยในปี พ.ศ.2544 ประการที่สอง เพื่อศึกษาวิธีการของพรรคไทยรักไทยที่เข้าไปมีอิทธิพลในการเมืองท้องถิ่นของจังหวัดแพร่ และประการที่สาม เพื่อศึกษาความสัมพันธ์เชิงอำนาจระหว่างพรรคไทยรักไทย กับกลุ่มการเมือง และประชาชนในพื้นที่จังหวัดแพร่ ซึ่งการจัดทำกรณีศึกษาทั้งระดับมหภาค และศึกษาเฉพาะกรณี ถูกจัดทำขึ้นเพื่อให้บรรลุวัตถุประสงค์ของการศึกษาได้ จากการวิจัยพบว่าการชนะการเลือกตั้งของพรรคไทยรักไทยมีอิทธิพลต่อการเลือกตั้งในระดับท้องถิ่นของภาคเหนือตอนบนของประเทศไทยอย่างต่อเนื่อง และในกรณีจังหวัดแพร่ พบว่า พรรคไทยรักไทยมีผลต่อการตัดสินใจของผู้ลงคะแนนเสียงเลือกตั้งในพื้นที่ชนบทอย่างมาก แม้ว่าจะมีการเปลี่ยนชื่อพรรคใหม่ แต่อย่างไรก็ตาม อิทธิพลของพรรคไทยรักไทยไม่ปรากฎชัดในพื้นที่เขตเมือง เนื่องจากผู้ลงคะแนนเสียงเลือกตั้งไม่ได้นำพรรคการเมืองมาเป็นส่วนหนึ่งของการตัดสินใจเลือกตั้งนั่นเอง
DOI: 10.14457/cu.the.2014.718
title: กระบวนการกระจายอำนาจสู่ชุมชน : กรณีศึกษายุทธวิธีการผลักดันนโยบายจังหวัดจัดการตนเอง

description: วิทยานิพนธ์ฉบับนี้มีวัตถุประสงค์ศึกษาเรื่องการเคลื่อนไหวเรื่องการกระจายอำนาจให้ท้องถิ่นโดยกลุ่มจังหวัดจัดการตนเอง เพื่อศึกษาจุดเริ่มต้น ยุทธวิธี และผลสะเทือนจากการเคลื่อนไหว ผลการวิจัยพบว่า จังหวัดจัดการตนเองพัฒนามาจากกระแสปฎิรูปการเมืองหลังเหตุการณ์พฤษภาทมิฬ 2535 และการเกิดรัฐธรรมนูญฉบับปี 2540 ที่สนับสนุนการกระจายอำนาจ นอกจากนี้จังหวัดจัดการตนเองยังขึ้นมาจากความเหลื่อมล้ำทางอำนาจระหว่างรัฐส่วนกลางและท้องถิ่น ทำให้ประชาชนในท้องถิ่นออกมาเคลื่อนไหวเสนอกฎหมายเพื่อเปลี่ยนแปลงโครงสร้างการบริหารท้องถิ่นด้วยตนเอง จังหวัดจัดการตนเองก่อให้เกิดผลสะเทือนทางการเมืองและสังคมอย่างน้อยสองประการ ประการแรก ในด้านการเข้ามามีส่วนร่วมออกแบบนโยบายโดยตรงของประชาชน ประการที่สอง ได้สร้างองค์ความรู้เรื่องการกระจายอำนาจให้ท้องถิ่นให้เกิดขึ้นในสังคมไทย
DOI: 10.14457/cu.the.2014.719
title: การวิเคราะห์ความคิดเห็นของผู้ปกครองและครูอนุบาลเกี่ยวกับบทบาทครูชายและครูหญิงในการจัดการศึกษาปฐมวัย

description: การวิจัยครั้งนี้มีวัตถุประสงค์ 1) เพื่อศึกษาความคิดเห็นของผู้ปกครองเกี่ยวกับบทบาทครูในการจัดการศึกษาปฐมวัย 3 ด้าน ได้แก่ ด้านการอบรมเลี้ยงดู ด้านการส่งเสริมการเรียนรู้และพัฒนาการ และด้านการสร้างความสัมพันธ์กับผู้ปกครอง 2) เพื่อศึกษาความคิดเห็นของครูอนุบาลเกี่ยวกับบทบาทครูในการจัดการศึกษาปฐมวัย 3 ด้าน ได้แก่ ด้านการอบรมเลี้ยงดู ด้านการส่งเสริมการเรียนรู้และพัฒนาการ และด้านการสร้างความสัมพันธ์กับผู้ปกครอง ตัวอย่างประชากรที่ใช้ในการศึกษาครั้งนี้ ได้แก่ผู้ปกครองและครูอนุบาล จำนวนทั้งสิ้น 396 คน จากโรงเรียนสังกัดสำนักงานคณะกรรมการการศึกษาขั้นพื้นฐาน เครื่องมือที่ใช้ในการวิจัยครั้งนี้ ได้แก่ แบบสอบถามและแบบสัมภาษณ์ วิเคราะห์ข้อมูลโดยการวิเคราะห์แจกแจงความถี่ หาค่าร้อยละ ค่าเฉลี่ย ส่วนเบี่ยงเบนมาตรฐาน และวิเคราะห์เนื้อหา ผลการวิจัยพบว่า ผู้ปกครองและครูอนุบาลมีความคิดเห็นสอดคล้องกัน โดยมีความคิดเห็นว่าครูชายและครูหญิงมีการปฏิบัติหรือมีพฤติกรรมในภาพรวมอยู่ในระดับมาก โดยมีค่าเฉลี่ยสูงสุดในด้านการอบรมเลี้ยงดู รองลงมา คือ ด้านการส่งเสริมการเรียนรู้และพัฒนาการ และด้านการสร้างความสัมพันธ์กับผู้ปกครอง ตามลำดับ เมื่อพิจารณาเป็นรายด้าน พบว่า 1. ด้านการอบรมเลี้ยงดู ผู้ปกครองและครูอนุบาลมีความคิดเห็นสอดคล้องกัน คือ ครูชายมีการปฏิบัติหรือมีพฤติกรรมอยู่ในระดับมาก และครูหญิงมีการปฏิบัติหรือมีพฤติกรรมอยู่ในระดับมากที่สุด 2. ด้านการส่งเสริมการเรียนรู้และพัฒนาการ ผู้ปกครองและครูอนุบาลมีความคิดเห็นสอดคล้องกัน คือ ครูชายและครูหญิงมีการปฏิบัติหรือมีพฤติกรรมอยู่ในระดับมาก 3. ด้านการสร้างความสัมพันธ์กับผู้ปกครอง ผู้ปกครองและครูอนุบาลมีความคิดเห็นสอดคล้องกัน คือ ครูชายและครูหญิงมีการปฏิบัติหรือมีพฤติกรรมอยู่ในระดับมาก
DOI: 10.14457/cu.the.2014.720
title: ผลของการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อมที่มีต่อพฤติกรรมการอนุรักษ์สิ่งแวดล้อมของเด็กวัยอนุบาล

description: การวิจัยครั้งนี้มีวัตถุประสงค์เพื่อ 1) ศึกษาพฤติกรรมการอนุรักษ์สิ่งแวดล้อมของเด็กวัยอนุบาลใน 2 ด้าน ได้แก่ ด้านการใช้ และด้านการดูแลรักษา หลังการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อม 2) เปรียบเทียบพฤติกรรมการอนุรักษ์สิ่งแวดล้อมของเด็กวัยอนุบาลด้านการใช้ก่อนและหลังการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อม และ 3) เปรียบเทียบพฤติกรรมการอนุรักษ์สิ่งแวดล้อมของเด็กวัยอนุบาลด้านการดูแลรักษาก่อนและหลังการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อม ตัวอย่างประชากรคือ เด็กชั้นอนุบาลปีที่ 2 ที่กำลังศึกษาอยู่ในโรงเรียนอนุบาลเชียงใหม่ สังกัดสำนักงานเขตพื้นที่การศึกษาประถมศึกษาเชียงใหม่ เขต 1 จำนวน 20 คน โดยได้รับการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อม และใช้ระยะเวลาในการทดลอง 10 สัปดาห์ เครื่องมือที่ใช้ในการวิจัย คือ แบบสังเกตพฤติกรรมการอนุรักษ์สิ่งแวดล้อมของเด็กวัยอนุบาล วิเคราะห์ข้อมูลโดยการหาค่าเฉลี่ย ส่วนเบี่ยงเบนมาตรฐาน และการทดสอบค่าที ผลการวิจัยพบว่า 1. หลังการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อม เด็กวัยอนุบาลมีค่าเฉลี่ยคะแนนพฤติกรรมการอนุรักษ์สิ่งแวดล้อมด้านการใช้เท่ากับร้อยละ 85.42 และด้านการดูแลรักษาเท่ากับร้อยละ 94.38 ซึ่งสูงกว่าเกณฑ์ที่กำหนดคือ ร้อยละ 80 2. หลังการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อม เด็กวัยอนุบาลมีค่าเฉลี่ยคะแนนพฤติกรรมการอนุรักษ์สิ่งแวดล้อมด้านการใช้สูงกว่าก่อนการจัดกิจกรรมอย่างมีนัยสำคัญทางสถิติที่ระดับ .01 3. หลังการจัดกิจกรรมเสริมประสบการณ์ตามแนววิทยาศาสตร์ เทคโนโลยี สังคม สิ่งแวดล้อม เด็กวัยอนุบาลมีค่าเฉลี่ยคะแนนพฤติกรรมการอนุรักษ์สิ่งแวดล้อมด้านการดูแลรักษาสูงกว่าก่อนการจัดกิจกรรมอย่างมีนัยสำคัญทางสถิติที่ระดับ .01
DOI: 10.14457/cu.the.2014.721
title: การพัฒนาคุณลักษณะความเป็นพลเมืองดีในมิติการเคารพความแตกต่างของนักเรียนประถมศึกษาปีที่ 6 โดยใช้การเรียนรู้แบบโครงงาน

description: การวิจัยครั้งนี้มีวัตถุประสงค์เพื่อ 1) เปรียบเทียบความรู้ความเข้าใจเกี่ยวกับด้านความเคารพความแตกต่างระหว่างก่อนเรียนและหลังเรียน 2) เปรียบเทียบทัศนคติที่มีต่อด้านความเคารพความแตกต่างระหว่างก่อนเรียนและหลังเรียน3) เพื่อเปรียบเทียบการปฏิบัติที่มีต่อด้านความเคารพความแตกต่างระหว่างก่อนเรียนและหลังเรียน การวิจัยครั้งนี้เป็นการวิจัยกึ่งทดลอง เครื่องมือที่ใช้ในการวิจัยประกอบด้วย แผนการจัดการเรียนรู้ 10 แผน แผนการจัดการเรียนรู้นอกเวลาเรียน 10 แผน และเครื่องมือ 3 ฉบับ แบบทดสอบความรู้ในมิติการเคารพความแตกต่าง แบบวัดทัศนคติในมิติการเคารพความแตกต่าง และแบบสอบถามการปฏิบัติตนในมิติการเคารพความแตกต่าง ผลการวิเคราะห์คุณภาพของแบบทดสอบมีค่าความยากง่ายตั้ง 0.30-0.77 ค่าอำนาจจำแนกตั้งแต่ 0.27-0.67และค่าความเที่ยงเท่ากับ 0.94 วิเคราะห์ข้อมูลทดสอบความแตกต่างของค่าเฉลี่ยด้วยค่าที (t-test) ผลการวิจัยสรุปคือ 1. ค่าเฉลี่ยของคะแนนความรู้ความเข้าใจเกี่ยวกับด้านการเคารพความแตกต่างของนักเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 2. ค่าเฉลี่ยของคะแนนทัศนคติที่มีต่อด้านความเคารพความแตกต่างของนักเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 3. ค่าเฉลี่ยของคะแนนการปฏิบัติเกี่ยวกับด้านการเคารพความแตกต่างของนักเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05
DOI: 10.14457/cu.the.2014.722
title: ผลของการใช้รูปแบบวงจรการเรียนรู้ 5E ร่วมกับสัญศาสตร์ที่มีต่อความเข้าใจคำศัพท์ชีววิทยาและผลสัมฤทธิ์ทางการเรียนของนักเรียนมัธยมศึกษาตอนปลาย

description: การวิจัยครั้งนี้เป็นการวิจัยกึ่งทดลองมีวัตถุประสงค์เพื่อ 1) ศึกษาความเข้าใจคำศัพท์ชีววิทยาของนักเรียนมัธยมศึกษาตอนปลายที่เรียนด้วยรูปแบบวงจรการเรียนรู้ 5E ร่วมกับสัญศาสตร์ 2) เปรียบเทียบความเข้าใจคำศัพท์ชีววิทยาระหว่างนักเรียนมัธยมศึกษาตอนปลายกลุ่มที่เรียนด้วยรูปแบบวงจรการเรียนรู้ 5E ร่วมกับสัญศาสตร์กับนักเรียนกลุ่มที่เรียนด้วยวิธีการสอนแบบทั่วไป 3) ศึกษาผลสัมฤทธิ์ทางการเรียนของนักเรียนมัธยมศึกษาตอนปลายหลังการเรียนโดยใช้รูปแบบวงจรการเรียนรู้ 5E ร่วมกับสัญศาสตร์ 4) เปรียบเทียบผลสัมฤทธิ์ทางการเรียนระหว่างนักเรียนมัธยมศึกษาตอนปลายกลุ่มที่เรียนด้วยรูปแบบวงจรการเรียนรู้ 5E ร่วมกับสัญศาสตร์กับนักเรียนกลุ่มที่เรียนด้วยวิธีการสอนแบบทั่วไป กลุ่มตัวอย่างคือ นักเรียนระดับชั้นมัธยมศึกษาปีที่ 5 จังหวัดกรุงเทพมหานคร จำนวน 2 ห้องเรียน แบ่งเป็นกลุ่มทดลองที่เรียนด้วยการจัดการเรียนการสอนโดยใช้รูปแบบวงจรการเรียนรู้ 5E ร่วมกับสัญศาสตร์ และกลุ่มควบคุมที่เรียนด้วยการจัดการเรียนการสอนโดยใช้วิธีการสอนแบบทั่วไป เครื่องมือที่ใช้ในการเก็บข้อมูลคือ แบบสอบความเข้าใจคำศัพท์ชีววิทยา และแบบสอบผลสัมฤทธิ์ทางการเรียน วิเคราะห์ข้อมูลด้วยสถิติค่าเฉลี่ยเลขคณิต ส่วนเบี่ยงเบนมาตรฐาน และสถิติทดสอบที หลังการทดลองผลการวิจัยสรุปได้ดังนี้ 1) นักเรียนกลุ่มที่เรียนด้วยการจัดการเรียนการสอนโดยใช้รูปแบบวงจรการเรียนรู้ 5E ร่วมกับสัญศาสตร์มีร้อยละคะแนนเฉลี่ยความเข้าใจในคำศัพท์ชีววิทยาหลังเรียนสูงกว่าก่อนเรียนอย่างมีนัยสำคัญทางสถิติที่ระดับ.05 2) นักเรียนกลุ่มที่เรียนด้วยการจัดการเรียนการสอนโดยใช้รูปแบบวงจรการเรียนรู้ 5E ร่วมกับสัญศาสตร์มีคะแนนเฉลี่ยความเข้าใจในคำศัพท์ชีววิทยาสูงกว่านักเรียนที่เรียนด้วยวิธีการสอนแบบทั่วไปอย่างมีนัยสำคัญทางสถิติที่ระดับ.05 3) นักเรียนที่เรียนด้วยการจัดการเรียนการสอนโดยใช้รูปแบบวงจรการเรียนรู้ 5E ร่วมกับสัญศาสตร์มีร้อยละคะแนนเฉลี่ยผลสัมฤทธิ์ทางการเรียนเท่ากับ 77.46 ซึ่งสูงกว่าเกณฑ์ที่กำหนดไว้คือร้อยละ 70 4) นักเรียนกลุ่มที่เรียนด้วยการจัดการเรียนการสอนโดยใช้รูปแบบวงจรการเรียนรู้ 5E ร่วมกับสัญศาสตร์มีคะแนนเฉลี่ยผลสัมฤทธิ์ทางการเรียนสูงกว่านักเรียนกลุ่มที่เรียนด้วยวิธีการสอนแบบทั่วไปอย่างมีนัยสำคัญทางสถิติที่ระดับ.05 ดังนั้นจึงสรุปได้ว่าการจัดการเรียนการสอนโดยใช้รูปแบบวงจรการเรียนรู้ 5E ร่วมกับสัญศาสตร์สามารถพัฒนาความเข้าใจคำศัพท์ชีววิทยาและผลสัมฤทธิ์ทางการเรียนของนักเรียน
DOI: 10.14457/cu.the.2014.89
title: POSTPRANDIAL METABOLIC CHANGE OF THE FIRST HIGH-FAT MEAL WITH AN ISOMALTULOSE-BASED BEVERAGE FOLLOWED BY THE SECOND REGULAR MEAL IN OBESE MEN

description: The consumption of high-fat (HF) diet together with sweet beverage have been increased in modern lifestyle. They associate with increased risks of developing metabolic diseases. Sweetener substitutions are widely used for health benefits. Isomaltulose (ISO), a low-glycemic index sugar, has shown to improve postprandial glycemia. However, no studies have shown the effect of ISO on the second-meal after HF diet. The study aimed to determine the glycemic response, lipid profiles, lipid peroxidation (Malondialdehyde or MDA) and appetite of the ISO-containing beverage together with a HF breakfast followed by a regular lunch in obese men. Twelve healthy obese men, aged between 20-35 years, consumed a HF breakfast with ISO- or Sucrose (SU)-containing beverage in a randomized crossover design. After 4 h, regular lunch was served. Postprandial metabolic parameters and appetite were measured at baseline at 60 min intervals up to 480 min. Compared with SU, consumption of ISO with HF diet significantly decreased on incremental area under the curve (AUCs) of postprandial plasma glucose, insulin and MDA (p&lt;0.05). The incremental AUCs of plasma glucose, triglycerides and non-esterified fatty acids (NEFA) were significantly lower for ISO at post regular lunch (p&lt;0.05). ISO significantly attenuated delay (0-480 min) postprandial plasma glucose and triglyceride incremental AUCs (p&lt;0.05). Moreover, ISO significantly decreased self-reported hunger and increased fullness within whole day (p&lt;0.001). Therefore, the replacing of SU by ISO with HF breakfast appears to control glycemic, lipid profiles and appetite of obese men after consumption of regular lunch and whole day.
DOI: 10.14457/cu.the.2014.90
title: EFFECTIVENESS OF PARTICIPATORY LEARNING SCHOOL-BASED INTERVENTION PREVENTION OF SOIL-TRANSMITTED HELMINTH (STH) INFECTIONS AMONG PRIMARY SCHOOL STUDENTS NAN PROVINCE THAILAND

description: Soil-Transmitted Helminth (STH) infections are endemic in Nan province and efforts are underway to decrease the transmission. The study aim to assess the effectiveness of participatory learning school-based intervention toward knowledge, attitude, preventive behaviors and incidence of helminthes infections among primary school students. Total 132 students (67 in experimental and 65 in control group) from grades 4-6, primary school students at Bo Kluea district were selected from three ethnic minority groups in November 2013 - August 2014. Students were approached through a self-administered validated, pretested and poilted tools, additionally samples for stool examination were also collected after taking the ethical approval. Stool examinations were using Kato-Katz thick smear. The experimental group score significantly higher on all aspects of a test of STH- related knowledge, attitudes and prevention behaviors compared with comparison group (p = 0.001). In a generalized linear model at follow up the experimental group was o.46 time as likely to STH as infections than the comparison group. In conclusion, participatory learning school-based intervention increase student knowledge, attitude about STH and lead to changes in behavior and reduce incidence of infection within school. Therefore, this study should be benefit to other primary school.
DOI: 10.14457/cu.the.2014.91
title: EFFECTIVENESS OF LIFESTYLE CHANGE PLUS DENTAL CARE (LCDC) PROGRAM ON IMPROVING GLYCEMIC AND PERIODONTAL STATUS IN ELDERLY WITH TYPE 2 DIABETES BANGKOK THAILAND

description: Currently, there is an increased prevalence of DM among the elderly. Prevention and management of general and oral complications in diabetic patients are important to minimize adverse effects on glycemic control. The purpose of the present study is to assess the effectiveness of Lifestyle Change plus Dental Care (LCDC) program to improve glycemic and periodontal status in the elderly with type 2 diabetes. A quasi-experimental study was conducted in Health Center 54 (intervention) and 59 (control) from 1st October 2013 to 24th April 2014. 66 diabetic patients per health center were included. At baseline, the intervention group attended 20 minute lifestyle and oral health education, individual lifestyle counseling using motivational interviewing (MI), application of self-regulation manual, and individual oral hygiene instruction. The intervention group received booster education every visit by viewing 15 minute educational video. The control group received routine program. Participants were assessed at baseline, 3 and 6 month follow up for HbA1c, FPG, plaque index, gingival index, pocket depth, and CAL. Data was analyzed by using Chi-square test, Fisher’s exact test, t-test, paired-t-test and repeated measure ANOVA. After the 6 month follow up, participants in the intervention group had significantly lower HbA1c, FPG, plaque index score, gingival index score, pocket depth, and CAL when compared to the control group depending on time (baseline, 3 month, and 6 month follow up). The combination of lifestyle change and dental care in one program improved both glycemic and periodontal status in the elderly with type 2 diabetes.